14. 2. 87 De Furopæiske Fællesskabers Tidende Nr. L 45/31 KOMMISSIONENS AFGØRELSE af 7, januar 1987 om oprettelse af en rådgivende komité for vin (87/80/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, og ud fra følgende betragtninger: Der blev oprettet en rådgivende komité for vin ved Kommis- sionens afgørelse af 18. juli 1962 (1), senest ændret ved afgørelse 83/77/FEØF (?); som følge af de nye medlemsstaters tiltrædelse af Fællesska- bet er det nødvendigt at forøge og fordele antallet af pladser; det er desuden hensigtsmæssigt at ændre proceduren for udskiftning af medlemmerne; bestemmelserne for Den rådgivende komité for Vin er blevet ændret flere gange og er derfor blevet vanskelige at anvende; de bør derfor kodificeres; det er vigtigt for Kommissionen at få kendskab til erhvervs- kredsenes og forbrugernes mening om problemerne i forbin- delse med den fælles markedsordning for vin; allede erhverv, der direkte berøres af iværksættelsen af denne fællesmarkedsordning, samt forbrugerne bør kunne deltage i udarbejdelsen af de udtalelser, som Kommissionen anmoder om; de pågældende erhvervsorganisationer samt forbrugersam- menslutningerne i medlemsstaterne har oprettet organisatio- ner på EF-niveau, der kan repræsentere medlemsstaternes forskellige interessegrupper — TRUFFET FØLGENDE AFGØRELSE: Artikel 1 1. Dernedsættes ved Kommissionen en rådgivende komi- té for vin, herefter benævnt »komiteen«. 2. —Komiteen består af repræsentanter for følgende øko- nomiske grupper: producenter af landbrugsvarer, andels- foretagender i landbruget, landbrugs- og levnedsmiddelindu- strien, handelen med landbrugsprodukter og levnedsmidler, arbejdstagere inden for landbrugs- og levnedsmiddelsektoren samt forbrugerne. (1) EFT nr. 72 af 8. 8. 1962, s. 2034/62. (?) EFT nr. L S1 af 24. 2. 1983, s. 34. Artikel 2 1. Komiteen kan høres af Kommissionen om alle proble- mer i forbindelse med anvendelsen af forordninger om den fælles markedsordning for vin, især om foranstaltninger, som den må træffe inden for disse forordningers rammer. 2. —Formanden for komiteen kan over for Kommissionen påpege det gunstige i at høre komiteen om et spørgsmål, der falder ind under dens kompetence, og om hvilket den ikke er blevet anmodet om at udtale sig. Dette sker især på anmodning fra en af de repræsenterede økonomiske grup- per. Artikel 3 1. — Komiteen består af 48 medlemmer. 2. > Pladserne fordeles således: — 24 til producenterne og landbrugskoøperativerne inden for sektoren; — syv til vinhandelen; Få — fem til de industrier, som anvender vin; — seks til arbejdstagere inden for landbruget og levnedsmid- delindustrien; — seks til forbrugerne. Artikel 4 1. — Komiteens medlemmer udnævnes af Kommissionen på forslag fra de faglige og erhvervsmæssige organisationer, som er oprettet på fællesskabsplan og som er de mest repræsentative for de i artikel 1, stk. 2, omhandlede økonomiske grupper samt hvis aktiviteter falder inden for rammerne af den fælles markedsordning for vin. Dog udnævnes forbrugerrepræsentanterne på forslag fra Det rådgivende Forbrugerudvalg. For hver plads, som skal besættes, indstiller disse organer to kandidater af forskellig nationalitet. 2. Komiteens medlemmer udnævnes for tre år. Genud- nævnelse kan finde sted. Deres arbejde er ulønnet.